हीराले जितिन् भारोत्तोलनको पहिलो स्वर्ण
नवौं राष्ट्रिय खेलकुद २०७९ अन्तर्गत भारोत्तोनको पहिलो स्वर्ण पदक नेपाल पुलिसकी हीरामोती थारूले जितेकी छन् ।
पोखरा — नवौं राष्ट्रिय खेलकुद २०७९ अन्तर्गत भारोत्तोनको पहिलो स्वर्ण पदक नेपाल पुलिसकी हीरामोती थारूले जितेकी छन् ।उनले महिला ४५ केजीमुनिको स्पर्धामा कुल १ सय १५ केजी भार उचाल्दै आइतबार स्वर्ण हात पारेकी हुन् । उद्योग वाणिज्य महासंंघ कास्कीको हलमा सम्पन्न प्रतिस्पर्धामा उनले स्न्याचमा ५० केजी र क्लिन एन्ड जर्कमा ६५ केजी उचाल्दै राष्ट्रिय खेलकुदमा पहिलोपल्ट सफलता हात पारेकी हुन् ।उक्त स्पर्धामा एपीएफकी लीला राईले कुल ९३ केजी उठाउँदै रजतपदक प्राप्त गरिन् भने मधेश प्रदेशकी अम्बिकाकुमारी यादवले ७५ केजी उचाल्दै कांस्यपदक हासिल गिरन् ।भारोत्तोलनमा आज थप तीन स्वर्णको लागि प्रतिस्पर्धा हुँदैछ ।